PLANINSKO DRUŠTVO CELJE MATICA                                                                         Celje,  02.09.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

JUGOZAHODNI VOGAL JULIJSKIH ALP

KARMÁN,  MONTE CHIAMPON,  1709 m, 

V SOBOTO,  12. SEPTEMBRA 2009 

OD BISTRE SOČE PRI KOBARIDU TJA ČEZ DRŽAVNO MEJO 

VALOVI PROTI ZAHODU JUŽNI GREBEN JULIJSKIH ALP, 

DOKLER PRI HUMINU NE PONIKNE V PROSTRANIH PRODIŠČIH TILMENTA. 

NADMORSKA VIŠINA GREBENA LE NA KARMANU PRESEŽE 1700 metrov, 

A TUDI SEDLA IN ŠKRBINE SE NIKJER NE SPUSTE POD 1500 metrov. 

SAMO TERU JE KOJ OB IZVIRU USPELO GREBEN PREGLODATI 

IN GA S TEM RAZBITI NA STOLOVO IN KARMÁNOVO SKUPINO. 

PRVA SEGA OD BREGINJSKEGA STOLA DO VIŠKORŠKE GORE, 

DRUGA PA OD LANEŽA DO VELIKEGA KARMÁNA. 

V NASPROTJU S STOLOVIM JE NA KRAJŠEM KARMÁNOVEM ODSEKU NEKAJ VEČJIH OVIR. 

DASI JE GREBENSKO PREČENJE ŽE LETA 1912 OPISAL Olinto Marinelli , 

JE BILA S PRIZADEVANJEM PREDSEDNIKA HUMINSKIH PLANINCEV Luciana Gubianija 

HUMINSKA POT ODPRTA ŠELE V OSEMDESETIH LETIH IN OBNOVLJENA 2001. LETA. 

NA TA PRIVLAČEN KONEC JULIJCEV 

VAS SKUPAJ S Petrom Pasarjem IN Smiljanom Smodišem VABIMO NA ENODNEVEN IZLET. 

S POSTAJALIŠČA PRED PARKIRNO STAVBO OB LJUBLJANSKI CESTI 

SE Z NAROČENIM AVTOBUSOM ODPRAVIMO OB ŠTIRIH ZJUTRAJ, 4:00. 

KAR TRIKRAT SE PELJEMO ČEZ DRŽANO MEJO: 

V RATEČAH, NA PREDELU IN V UČJI, 

PREDEN SE ONSTRAN PRELAZA TAM NA MEJI, 851 m, SPUSTIMO K IZVIRU TERA, 546 m.

JUTRANJO VOŽNJO SKLENEMO NA CESTI V PUŠJI DOL, VAL VENZONASSA, 

KJER SE BLIZU RAVNI POD TOPOLOM, okoli 830 m, ODCEPI POT 729, 

KI MIMO DOBREGA STUDENCA, VODIČCE, 944 m, PELJE NA PLANINO TAM ZA GORO, 1264 m. 

NAD STAJAMI SLEDIMO PO NAŠE OZNAČENI HUMINSKI POTI, ALTA VIA CAI GEMONA, 

KI PO 2 urah PRIPELJE NA NAŠ PRVI VRH LANEŽ, CUEL DI LANIS, 1629 m. 

HUMINSKA POT SE BREZ HUJŠIH NIHAJEV NADALJUJE PO GREBENU PROTI ZAHODU, 

A GREBENSKI REZI SE NEKAJKRAT RAJŠI OGNE. 

NA OSOJAH LEŽI NENASELJENI PUŠJI DOL, VAL VENZONASSA, 

GRAPE S PRISOJ PA SE STEKAJO V BEDROŠO, KI JE DESNI PRITOK TERA. 

SLOVENSKA BESEDA JE TOD SKORAJ UTIHNILA ŠELE PO POTRESU LETA 1976. 

ČEZ ŠIROKE DOLENJE, 1640 m, IN POŽARNICO, CIMA AMBRUSEIT, 1523 m, 

PA PREK ZNAČILNE ŠKRBINE, FORCJE D'AIAR, IN ČEZ BUKOVNIK, MONTE FAEIT, 1636 m, 

PRIPELJE POT PO 4 urah ALI 5 km NA IMENITNI VELIKI KARMÁN, MONTE CHIAMPON, 1709 m. 

S KARMÁNA SESTOPIMO PROTI SEVEROZAHODU PO POTI 713 ČEZ PLANINO SCRIC, 1230 m, 

NA SEDLO LEDIS, 752 m, KJER STOPIMO NA POT 708, KI PELJE ČEZ V VAL VENZONASSO. 

MORDA TJA CELO POKUKAMO, A LE DO BLIŽNJE OBNOVLJENE CERKVICE. 

SESTOP NADALJUJEMO S SEDLA LEDIS NA ZAHOD SKOZI DEBER POTOKA POZZOLONS 

TER PO MELIŠČIH RIVOLI BIANCHI DO SVOJEGA VOZNIKA OB DRŽAVNI CESTI SS13, 231 m, 

NA POL POTA MED ŠPITALIČEM IN PUŠJO VASJO, OSPEDALETTO oziroma VENZONE. 

TAKO SMO OB TILMENTU PO DOBRIH 9 urah HODA SKLENILI HUMINSKO POT. 

DOMOV SE VRNEMO ČEZ TRBIŽ OKOLI 23. ure. 

POT JE TERJALA DOBRO OBUTEV IN ZBRANOST MED GIBANJEM PO GREBENU. 

PRIJAVIMO SE V DRUŠTVENI PISARNI, ZA PREVOZ PA PRISPEVAMO 25,00 evrov.

DOBER DAN NA HUMINSKI POTI!

Tone Primožič

